《送岱山书院陆山长》
明代·郑真

盛时文治似唐尧，庠序煌煌碧海遥。藩省故人多荐列，瀛洲仙子共招邀。

沙田如草秋无雨，咸地浮花夜上潮。讲道从容云榻静，闲将风物寄清谣。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。